《乌夜啼·露华洗天天随水》
元代·宋无

露华洗天天随水，烛光烧云半空紫。
西施夜醉芙蓉洲，金丝玉簧咽清秋。
声鼓鞭月行春雷，洞房花梦酣不迦。
宫中夜夜啼栖鸟，美人日日歌吴歈。
吴王国破歌声绝，鬼火青荧生碧血。
千年环仲耕狐兔，鸟术纸钱挂枯树。
髑髅无语满眼泥，曾见吴王歌舞时。
乌夜啼，啼为谁。
身前欢乐身后悲，空留瑟怨傅相思。
乌夜啼，啼别离。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。